కోల్కతా: విజయ్ హజారే ట్రోఫీలో హైదరాబాద్ వరుసగా నాలుగో విజయంతో నాకౌట్కు మరింత చేరువైంది. బౌలర్లు మెహ్దీ హసన్ (3/40), సీవీ మిలింద్ (2/26), రవి కిరణ్ (2/38), ఆకాశ్ బండారి (2/28) రాణించడంతో.. హైదరాబాద్ 21 పరుగుల తేడాతో ధోనీ సారథ్యంలోని జార్ఖండ్పై గెలిచింది. శుక్రవారం జరిగిన గ్రూప్-డి మ్యాచ్లో తొలుత హైదరాబాద్ నిర్ణీత 50 ఓవర్లలో 8 వికెట్ల నష్టానికి 203 పరుగులు చేసింది. ఓపెనర్లు తన్మయ్ అగర్వాల్ (11), అక్షత్ రెడ్డి (9) విఫలమైనా కోలా సుమంత (48)-సందీప్ (43) మూడో వికెట్కు 82 పరుగుల భాగస్వామ్యంతో ఆదుకున్నారు. షాబాజ్ నదీమ్ 3, కౌశల్ సింగ్ 2 వికెట్లు తీశారు. అనంతరం హైదరాబాద్ బౌలర్లు 204 పరుగుల స్వల్ప లక్ష్యాన్ని కాపాడుకోవడంలో సఫలమయ్యారు. బ్యాటింగ్ వైఫల్యంతో ఛేదనలో జార్ఖండ్ 44.4 ఓవర్లలో 182 పరుగులకే ఆలౌటైంది. సౌరభ్ తివారి (102) సెంచరీతో పోరాడినా ఓటమి తప్పలేదు. ఆనంద్ సింగ్ (0), విరాట్ సింగ్ (0) డకౌట్ కాగా.. మిడిలార్డర్లో కెప్టెన్ ధోనీ (28), ఇషాంక్ జగ్గీ (17) జట్టును ఆదుకోలేకపోయారు. ఈ ఓటమితో జార్ఖండ్ నాకౌట్ అవకాశాలను సంక్లిష్టం చేసుకుంది.
kolkata: vijay hajare trophylo hyderabad varusagaa naalugo vijayamtho nakoutku marinta cheruvaindi. boularlu mehdi hasan (3/40), siv millin (2/26), ravi kiran (2/38), aakash bandari (2/28) raaninchadamtho.. hyderabad 21 parugula tedaatho dhonee saarathyamlooni jarkhandpai gelichindi. sukravaaram jarigina groop-di matchlo toluta hyderabad nirneeta 50 ovarlalo 8 viketla nashtaniki 203 parugulu chesindi. openarlu tanmay agarwal (11), akshat reddi (9) viphalamaina kola sumanta (48)-sandip (43) moodo viketku 82 parugula bhaagaswaamyamtho aadukunnaaru. shabaj nadeem 3, kaushal sing 2 viketlu teesaaru. anantaram hyderabad boularlu 204 parugula swalpa lakshyaanni kapadukovadamlo safalamayyaru. batting vaiphalyamtho chedanalo jarkhand 44.4 ovarlalo 182 parugulake aaloutaindi. sourabh tivaari (102) senchareetho poradina otami tappaledu. anand sing (0), virat sing (0) dacout kaga.. midelarderlo kepten dhonee (28), ishank jaggi (17) jattunu aadukolekapoyaru. ee otamito jarkhand nakout avakaasaalanu sanklishtam chesukundi.